12

ISIGIDIMI SAMAXOSA, FEBRUARY 1, 1888.

Ukuhla komangaliso.—Uti umbali, kute xa kuhlwayo,
lasibekela ngengqingqwa zamafu, kwagaleleka into engenga
ngasipango, into eyabeta kwamdaka. Kute kwakusa, yabuza kum inkosi leyo yati-Nina Belungu niyakwazi na nina ukunisa imvula nje ngati bantsundu? Ndite mna hayi asikwazi tina. Nditsho ndati enkosini leyo-Akwaba ubungake uye kweliya lakowetu uhambe unisa imvula kwifama ngefama zase Karoo, apo ndaziyo ukuba ungatyeba kona.

Ukufumaneka kobugqi.—Uti ke umbali, kute emva koko wayifumana lento ikukunisa imvula. Ufumene ukuba inkosi lo ngumntu oziqonde kunene impau zemvula, nokubudla komoya osukuba uvela ngaae ntshonalanga, umoya odla ngokuti kade xa sukuba ubudla intsuku nokuba zintatu, kuqiniseke ukuba kupelile iyana namhla. Asinkosi ifumane ibize intlombo yamvula, ingakange kuqala iqonde kakuhle ukulunga kwe mpau zemvula.

Ukubekelana.—Ati amapepa kute ngamhla utile ema- likeni yase Dayimani kwati kuba kwakupantse ukuba ze lomini izinto zokutengisa, Iwati uninzi Iwabantu Iwafumane Iwakohlwa yinto yokuc'ita izitukutezi. Kutiwa kute kusenjalo gqi impuku kwikona etile, yafumana yasitenge. Bate abo bayondeleyo bapikisana ngayo, abanye besiti iyakuti ukunduluka kwayo ibekise ngecala elitile, baye abanye besiti—Nento le, yona iyakubekisa ngecala elitile. Bade babekelana ke, yade imali yayakufika kwi £150—yati ukusuka kwe mpuku yabadanisa bonke, akwabiko bazuza nto kolo lubekelwano.

Ibali elibuntsomi— Ati amapepa kuko indoda egqita yonke into engumntu ngamandla pantsi kwelanga apa. Londoda ihlala e Nevada. Igama layo ngu Angelo Cardelia. Ubudala bayo yiminyaka e 38, ubude izi 5ft l0in ubunzima 138*lbs*. Kutiwa yati ngenye imini yapakamisa enye indoda ngomnwe opakati u (nkompe mate) ete le- ndoda mayinyatele pezu kwalo mnwe, suke yayipakamisa umgama ozi 4ft ukusuka pantsi, yafike yayiti ngcam pezu kwe tafile ebimi kufupi kulo ndawo.

Olunye uncedo ewe zidendelekwana (Bycycles)— Kutiwa i Sultan yase Morocco ifumene iqinga elitsha ukohlwaya abafazi bayo bakuba bexabene. Inkosi leyo inazo ezintendana kukwelwa kuzo zikauleza kunene zineligama lokuba zidendelekwana. Kutiwa ke Inkosi leyo asinto icingayo ukuke iyikwele ngokwayo nangokoyika ukuwa. Kodwa ke kutiwa (iti kuba inezitembu) iti bakuxabana abafazi abo bayo iti ukubabeta nokuba ngaba sebebadala nokuba zizinqandamate iti abonileyo maba kwele izidendelekwana. Yinto ke leyo ekutiwa ade ati ukuwa oku amanqunqabakazi angafani nanto, limbi lide lifike nasemashumini amabini anesihlanu, ngexa abatsha bapela eshumini elinesibini.

AMABAL’ ENGWE.

Nonyaka nje asikuko nokuba libukali izulu. Zininzi izinto ezenzekileyo kuyo lenyanga idluleyo yokuqala yomnyaka we eyiti eyiti ezikukupuma kwemipefumlo ebingazilungisele kumka kuwo lonyaka, kuba uvela lo pezu kwemincili emininzi kunene kwa yonyaka omdala odluleyo.

Baninzi abahlolo nabahlolokazi kwa nenkedama eseziko kwakuyo le nyanga iba isenye nje yawo lomnyaka mtsha, inani elo elifike laza kutelela kwinto eninzi ebipambili kade esisiqamo seminyaka edluleyo.

\*\*\*

Lonyaka ngati uyakuba nendlala, awutembisi kakulu, nakuba abantu besenako kakulu (abanye) ukudla kongapambili umnyaka, nangani inxenye nakwabo ifekete ngako ngokukusila ikwenza utywala, eyakulamba ke ngoko.

\*\*\*

Ngapandle kokubalela kwelanga okubangele ukungalinywa kwezinye indawo, kuvakala ukuba nakwe bezinemvula, zalima kuko utshaba olusisihlava, kwanokula 'olusimanga emajojweni olubete kwanzonza zonke izinto ezilinyiweyo, okungatembekileyo ukuba kofumaneka nto kakulu kwezo ndawo.

Kubeko imasi elikulu kwasentloko lokungalinywa kwenqolowa luninzi, kwaye bekulindwe ukuze kulinywe kunene amazimba notiya, kanti iyakusweleka imvula, kwaza kwati okupambili kwemka namangabangaba antlobo ninzi, ke ngoko zibonakala mhlope impawu zendlala nencitakalo, kuba kuyawa kucitakalwa ngumzi ontsundu, ongeva kutyelwa.

Lento ikukunxama nokuzipangela ikwa kuzonela ngamanye
amaxa kuba lento ikukugaxaza nokuxoba ufohlela yinto ebanga
ukuboneleleka nokudeleka nakumntu obesatembeke ukungati koze kude kuvele uluto ngaye. Zininzi izinto esezonakele ngenxa yalonto zonakaliswa bubunxamo nobupekepeke babantu abatanda ukugagamela izinto ezingabalingeneyo, baza ngoko baxela inja ekohlene nomhluzi kuba ushushu.

\*\*\*.

Umcimbi wenkosi ezisebubanjweni udutyadutywe yiyo lonto.
Inkosi yama Kubone yeyeliselwe kwazizo ezozinto. Nanamhla kuko abasadludla nalomarwala anamafunza kamnandi angati oze ado enze luto, nangati azama lusizo Iwanto.

\*\*\*

Icebo lika Gwangqalimhope lokuba ukuba bekusenziwa icebo lokunceda umzi ontsundu (ngabo kambe bati bayawunceda ngokwenza imigudu yokubenela pesheya kolwandle), eli lokuba ukuba kubutwe imali yokuvelisa ezizinto zinje ngomhlaba ocandwayo, nezindlu ezixabiso lifuneka emtetweni welungelo labavoti, asikuko nokuba lilungile, linefa kumzi ontsundu ngapezu kwayo yonke lemijikolo kade ivakala isenziwa nesenziwayo engabonakaliyo nangendawana encinane ukuba yoze incede uhlanga oluntsundu ngapandle kokunceda abambalwa abatile kupela.

\*\*\*

Xa inteto yenziwa umlala pandle le ndawo ibekisele kulemigu mininzi kunene yenziwe kulonyaka udluleyo isenzelwa ukubenelwa u Kunu, imigudu ebe kukuxotywa kufohlelwa kupela, ukugungqisa amakaka nokuhlokomisa izikali kwa nokubongana, kanti ziyakumka zona inkomo pezu koko.

\*\*\*

Elo qinga linjalo ziva ukuba mnye umntu elake lamnceda, ngu Mtyingili yedwa. Kutiwa wati u Mtyingili igwala elikulu ngexesha lemfazwe ka Ndlambe nama-Gcaleka ehla- nganyele u Ngqika, waya ematanga akowabo. Kute xa kuhlwayo, babuya abafana nenkomo besiti—“ Nangu umkosi wama tutu usiza.” Ute u Mtyingili—“ Zivaleleni ebuhlanti zonke inkomo nize kungena endlwini nonke.

\*\*\*

Kute kwakuba bengene bonke endlwini, wagaleleka umkosi lowo wama Gcaleka seluhamba uhlohla amakwelo, ubongana kunene. Ute u Mtyingili kubafana— “ Yabonani, maze ningagaxazi ke nina, ndakugungqisa amakaka mna, ize nina, nizenze izityututyutu esezinxamele pandle ukuya kulwa. Ke mna ndomane ndisiti—“ Yenzani kuhle bani bakobani, andikatsho mna. “ Ndiyakubonga ngezibongo zamagora adumileyo awaziwayo nayile mpi, amagora anqenekileyo nakuyo. Wamana esenjenjalo ke okwenene, yati impi kuba yayisel’iraule nalo ndlwana, yati yakuva ukugongqoza kwamakaka, nokunqandana kwamagora apakati yabaleka.

\*\*\*

Kwabaleka umkosi omninzi kunene; ubalekiswa kukuxotywa kufohlelwa. Zasinda zonke ezonkomo kwanabo bantu ngenxa yelocebo lika Mtyingili. Basebeziquba kwa oko bezisa emanxoweni. Ngulo mhla wodwa ke esiwaziyo tina ukuba icebo elinje ngeli lake lanceda.

\*\*\*

Le nteto mayiqondeke mhlope ukuba ayitsho nakanye ukuti aziko izizatu ezingabangela ukude kuyiwe kumangalwa ngazo, kubenelwe kwa Hintsa (ukuba sinaye nati) kuwo lo mbuso.

\*\*\*

Into ekalazelekayo kukuyeka amacebo alunge ngapezu kwala bekulingwa wona, nokuti ovelise limbi aseleba ulutshaba kwababona elokuwela amanzi, o Mtlebi no Mguye.

Icebo eliti makwakiwe izindlu ezifanelekileyo siti bantu bantsundu linefa elipindapindiweyo kuti kuba singene kumbuso wabantu abazindlu zizingxande, izindlu ezimnika isitunzi umntu, zimenze nesidima abonakale efanelwe bubupakati kengoko. Zizindlu ezinika impilo kuba azinamisi, zinokukanya nomoya opangaleleyo zixela ukuba umntu usisimamhlaba, aka nguye u Pemb’eshiya, asinguwo unanquba.

\*\*\*

Kunjalo ukuba nesikonkwane sake umntu ukuba usipete kakuhle, asikuko ukuba kulungile, kuba umhlaba yinto engafiyo nje nge nkomo njalo-njalo, yinto esisingondo esimiyo Ezonto ke onazo zimnika ixabiso lobuvoti, zimnika ilizwi. anokulipakamisa angaqwanti, nokuba kupambi kukabanina.

. \*\*\* .

Akabi lilo ilolovitana elimane liobaoba lisoyika nokungena ezindlwini ezifanelekileyo, elikohlwa nohlobo emalihlale ngalo nasesitulweni lakungeniswa ngapakati. Ngabantu ekuba zintloni nokutiwa kubo—“ Falani nenze u Bayete njengoko sivayo ukuba abantu bapesheya kwe Nciba bamane befaliswa ngamapolisa xa baye e ofisini kutiwa imantyi iti mabakuleke kunye bati—Bayete!

\*\*\*

Sitemba mhlope ukuba amanene anje ngo Messrs J. Mazamisa, A. Gontshi, Feltman Bikitsha A.D. Ntsikana, R. R. Mantsayi namanye olohlobo, akuko polisa licinga ukubafalisela abo bayete, kuba benesitozela sobunumzana, aye ebekekile kade nakowawo.